b"\n_START_ARTICLE_\nCharles Pisot\n_START_SECTION_\nVida\n_START_PARAGRAPH_\nNascut a Obernai (Als\xc3\xa0cia), va estudiar en aquesta ciutat fins a l'ensenyament secundari.._NEWLINE_El 1929 va ingressar a l'ENS on es va graduar en matem\xc3\xa0tiques el 1932. El 1938 va obtenir el doctorat amb una tesi titulada La r\xc3\xa9partition modulo 1 et les nombres alg\xc3\xa9briques, dirigida per Arnaud Denjoy. Durant aquest temps va col\xc2\xb7laborar amb N. Bourbaki._NEWLINE_El 1946 \xc3\xa9s professor associat a la Universitat de Bordeus i el 1955 obt\xc3\xa9 una pla\xc3\xa7a de professor a la Universitat de Par\xc3\xads, en la que es jubilar\xc3\xa0 el 1979 i que combinar\xc3\xa0 amb classes a l'\xc3\x89cole polytechnique._NEWLINE_La seva activitat es va centrar al seminari DPP (Delange-Pisot-Poitou) en el que es van formar la majoria de matem\xc3\xa0tics francesos experts en Teoria de nombres dels anys 60._NEWLINE_El 1966 va rebre el Gran Premi de la Ville de Par\xc3\xads concedit per l'Acad\xc3\xa8mia Francesa de les Ci\xc3\xa8ncies."